CELEX: 51999PC0646
Language: fi
Date: 1999-11-30
Title: Ehdotus: neuvoston päätös AKT-EY-ministerineuvostossa vahvistettavasta poikkeuksellisesta apua voimakkaasti velkaantuneille AKT-maille koskevasta yhteisön kannasta

Avis juridique important

|

51999PC0646

Ehdotus: neuvoston päätös AKT-EY-ministerineuvostossa vahvistettavasta poikkeuksellisesta apua voimakkaasti velkaantuneille AKT-maille koskevasta yhteisön kannasta  /* KOM/99/0646 lopull. */  

Ehdotus: NEUVOSTON PÄÄTÖS AKT-EY-ministerineuvostossa vahvistettavasta poikkeuksellisesta apua voimakkaasti velkaantuneille AKT-maille koskevasta yhteisön kannasta(komission esittämä) PERUSTELUTVuoden 1999 kesäkuussa Kölnissä pidetyssä G7-maiden huippukokouksessa ehdotettiin vuonna 1996 tehdyn voimakkaasti velkaantuneita köyhiä maita koskevan aloitteen (HIPC-aloite) laajentamista siten, että kyseisten maiden ulkomaanvelkataakkaa voitaisiin keventää enemmän ja nopeammin. Bretton Woodsin toimielinten vuosikokouksissa Washingtonissa vuoden 1999 syyskuussa nämä ehdotukset vahvistettiin ja tehtiin joukko kunnianhimoisia poliittisia päätöksiä, joissa luotiin läheinen yhteys köyhyyden torjuntastrategioiden, rakennesopeutusohjelmien ja velan vähentämistä koskevan aloitteen välille. Komissio antoi 26. lokakuuta 1999 tiedonannon, jonka tavoitteena oli vastata HIPC-aloitteen laajentamista koskeviin haasteisiin (KOM (1999) 518). 8. marraskuuta 1999 kokoontunut Ecofin-neuvosto ehdotti, että komissio aloittaa AKT-valtioiden kanssa neuvottelut yhteisön noin miljardin euron rahoitusosuuden perusteella. Neuvosto esitti, että kyseisellä miljardilla katettaisiin yhtäältä yhteisön osallistuminen niiden ensimmäisten AKT-maiden velkojana, joiden sallittiin osallistua aloitteeseen (jonka määräksi arvioitiin 320-380 miljoonaa), ja toisaalta sellainen yhteisön osuus Maailmanpankin hallinnoimasta aloitteeseen liittyvästä rahastosta, joka olisi sekä riittävä että vastaisi lainanantajien kulujen tasapuolista jakoa.AKT-maat esittivät näkemyksensä asiasta Accrassa 13. marraskuuta 1999 pidetyssä kehitysrahoitusyhteistyön AKT-ministerikomitean ja komission kokouksessa. Tällöin ne asettivat ehdotettua järjestelyä koskevan suostumuksensa nimenomaiseksi ehdoksi erityisten rakennesopeutusvarojen välittömän lisäämisen vähintään 250 miljoonalla eurolla.Muiden kuin AKT-maiden osalta yhteisön enintään 54 miljoonan euron rahoitusosuus kolmelle vuodelle rahoitettaisiin asianmukaisista budjettikohdista, ja siitä päätettäisiin erikseen tavanomaisten menettelyjen mukaisesti osana Aasiaa ja Latinalaista Amerikkaa koskevaa yhteisön kehitysyhteistyöpolitiikkaa.Tässä yhteydessä komissio ehdottaa neuvostolle yhteisön kannan määrittämistä AKT-EY -ministerineuvostossa seuraavien kahden päätösluonnoksen hyväksymiseksi, jotka koskevat:a) poikkeuksellista tukea voimakkaasti velkaantuneille AKT-maille jab) rakennesopeutusvarojen lisäämistä.Nämä luonnokset, jotka hyväksytään samanaikaisesti, on määrä hyväksyä AKT-EY -ministerineuvoston kokouksessa 8. joulukuuta. Ehdotus:NEUVOSTON PÄÄTÖSAKT-EY-ministerineuvostossa vahvistettavasta poikkeuksellisesta apua voimakkaasti velkaantuneille AKT-maille koskevasta yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 ja 300 artiklan,ottaa huomioon komission ehdotuksen,sekä katsoo seuraavaa:(1) Neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla sopimuksella, 30 artiklalla on perustettu ministerineuvosto, jolla on yleissopimuksessa määrätty päätösvalta.(2) On määritettävä yhteisön kanta, jotta AKT-EY-ministerineuvostossa voidaan päättää yhteisön osallistumisesta voimakkaasti velkaantuneita köyhiä maita koskevaan aloitteeseen,ON TEHNYT TÄMÄN PÄÄTÖKSEN:1 artiklaAKT-EY-ministerineuvostossa vahvistettu yhteisön kanta, joka koskee yhteisön osallistumista aloitteeseen voimakkaasti velkaantuneiden köyhien maiden tukemiseksi (HIPC-aloite), perustuu tämän päätöksen liitteenä olevaan luonnokseen ministerineuvoston päätökseksi.2 artiklaLuonnokseen tehtävistä vähäisistä muutoksista voidaan sopia ilman uutta neuvoston päätöstä.3 artiklaKomissio raportoi säännöllisesti Euroopan parlamentille ja neuvostolle tämän päätöksen liitteenä olevan AKT-EY-ministerineuvoston päätöksen täytäntöönpanosta.Talous- ja rahoituskomitealle tiedotetaan tämän päätöksen täytäntöönpanosta.Tämä päätös on osoitettu jäsenvaltioille.Tehty Brysselissä  Neuvoston puolesta Puheenjohtaja LIITEEhdotus:AKT-EY-MINISTERINEUVOSTON PÄÄTÖS N:o...,tehty ... päivänä ...kuuta 1999,poikkeuksellisesta avusta voimakkaasti velkaantuneille AKT-maille AKT-EY-MINISTERINEUVOSTO, jokaottaa huomioon neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 tehdyllä sopimuksella, ja erityisesti sen 282 artiklan 5 kohdan,sekä katsoo seuraavaa:(1) AKT-maat ovat jatkuvasti ja toistuvasti pyytäneet edistämään tehokkaampia aloitteita niiden velkataakan vähentämiseksi.(2) Vuoden 1999 kesäkuussa Kölnissä pidetyssä G7-maiden huippukokouksessa ministerit hyväksyivät laajennetun aloitteen, jolla pyritään perusteellisempaan, laajempaan ja nopeampaan velkahuojennukseen, ja että ehdotettujen parannusten vuoksi aloitteen kokonaiskustannusten on nyt määrä kaksinkertaistua ja ovat lähes 27,4 miljardia Yhdysvaltain dollaria.(3) Komissio antoi 26 päivänä lokakuuta 1999 tiedonannon KOM (1999) 518 Euroopan yhteisön osallistumisesta voimakkaasti velkaantuneita köyhiä maita koskevaan aloitteeseen (HIPC), jäljempänä 'tiedonanto'.(4) Huolimatta ilmoitetuista merkittävistä HIPC-aloitetta koskevista rahoitusosuuksista tarvitaan vielä lisää varoja laajennetun HIPC-aloitteen monenvälisen osuuden rahoittamiseen.(5) Kahdeksannen ja aikaisempien EKR:ien kohdentamattomat varat ovat käytettävissä, ja niitä voidaan käyttää tähän aloitteeseen.(6) Syyskuussa 1999 Washingtonissa järjestettyjen Bretton Woodsin toimielinten vuosikokousten yhteydessä lainanantajat tekivät huomattavan määrän poliittisia päätöksiä, joilla köyhyyden torjuntastrategiat, rakennesopeutusohjelmat ja velan vähentämistä koskeva aloite liitetään kiinteästi yhteen.(7) Yhteisön huomattava rahoitusosuus Maailmanpankin johtamaan aloitteeseen liittyvässä HIPC-sijoitusrahastossa edesauttaisi merkittävästi aloitteen yleistä onnistumista.(8) Tältä kannalta muihin kuin AKT-maihin kuuluvien HIPC-maiden ulkomaanvelasta olisi myös tehtävä erilliset päätökset asianmukaisia menettelyjä noudattaen, ja tähän tarkoitukseen olisi käytettävä budjettivaroja, jotka on tarkoitettu yhteisön kehitysyhteistyöpolitiikkaan Aasiassa ja Latinalaisessa Amerikassa.(9) Kehitysrahoitusyhteistyön AKT-ministerikomitean ja komission välillä Accrassa 13 päivänä marraskuuta 1999 pidetystä kokouksesta on annettu päätelmät.(10) Edellä mainittujen kohdentamattomien varojen käyttöön ottamiseksi on tehtävä AKT-EY -ministerineuvoston päätös,ON PÄÄTTÄNYT SEURAAVAA:1 artiklaKahdeksannen EKR:n ja aiempien EKR:ien kohdentamattomat varat voidaan käyttää tukiin, joita ei tarvitse maksaa takaisin,i) kattamaan HIPC-aloitteeseen ensimmäisinä hyväksyttyjen AKT-maiden yhteisöltä ottamien velkojen hoito- ja maksuvelvoitteita 320 miljoonalla eurollaii) osallistumaan HIPC-aloitteen kokonaisrahoitukseen enintään 626 miljoonalla eurolla, jotka maksetaan HIPC-sijoitusrahastolle.2 artiklaEdellä 1 artiklan i) alakohdassa tarkoitettu apu kattaa niiden AKT-maiden tarpeet, joiden arvioidaan tällä hetkellä olevan hyväksymisvaiheessa ('päätösvaiheessa') ennen vuotta 2001. Apua täydennetään kyseisen päivämäärän jälkeen hyväksyttyjen maiden osalta voimassa olevien EKR:ien muista varoista.Yhteisön käyttää muiden merkittävien monenvälisten velkojien tavoin kyseisiä varoja myös velanhoitorasitteiden keventämiseen aloitteen välivaiheen aikana, koska tämä toimenpide vähennetään tuesta, jota yhteisön on määrä antaa myöhemmin 'loppuvaiheessa' ('completion point').3 artiklaEdellä 1 artiklan ii alakohdassa tarkoitetun avun käyttöön ottamisessa noudatetaan maksuaikataulua, jossa otetaan huomioon sekä maiden tarpeet että muiden avunantajien suorittamat takaisinmaksut.Edellä 1 artiklan ii alakohdassa tarkoitettu rahoitusosuus on tarkoitettu yksinomaan AKT-maille ja se osoitetaan erityisesti Afrikan kehityspankin tarpeisiin, sanotun kuitenkaan rajoittamatta yhteisön talousarviosta maksettavia varoja muiden kuin AKT-maiden tarpeiden kattamiseksi.4 artiklaEdellä 1 artiklan i ja ii alakohdassa tarkoitetut varat otetaan käyttöön Lomén yleissopimuksen mukaisesti toteutettua rahoitusyhteistyötä koskevia sääntöjä ja menettelyjä noudattaen.Tässä yhteydessä toteutetaan erityisjärjestelyjä, jotta voidaan hyödyntää uutta liikkumavaraa, joka yhteisön talousarviossa on varattu yhteisön tuelle AKT-maiden sosiaalisen kehityksen edistämiseksi ja köyhyyden vähentämiseksi. 5 artiklaKomissiota kehotetaan toteuttamaan tarvittavat toimenpiteet tämän päätöksen täytäntöönpanemiseksi, joka tulee voimaan sinä päivänä, jona se tehdään.Tehty AKT-EY-ministerineuvoston puolesta  Puheenjohtaja